Anexa la HCL nr.\_\_\_\_\_ din \_\_\_\_\_\_\_\_

**Procedura privind criteriile de identificare şi încadrare a clădirilor și terenurilor neîngrijite situate în intravilanul municipiului Târgu-Mureş și de stabilire a impozitului majorat pentru clădirile și terenurile neîngrijite**

1. **Procedura privind criteriile de identificare şi încadrare a clădirilor și terenurilor neîngrijite situate în intravilanul municipiului Târgu-Mureş**
2. Prezenta procedură reglementează modalitatea de identificare şi încadrare pe criterii a clădirilor neîngrijite situate în intravilanul municipiului Târgu-Mureş, pentru care se aplică majorarea impozitului pe clădiri și terenuri , în conformitate cu prevederile cuprinse în Titlul IX-pct 168 din HG nr. 1/2006 privind normele de aplicare a Legii nr. 227/2015 privind Codul fiscal.
3. Procedura se va aplica tuturor clădirilor și terenurilor neîngrijite din municipiul Târgu-Mureş, dar cu prioritate pentru :
4. clădirile clasate ca monumente istorice, de arhitectură sau arheologice, cuprinse în Lista Monumentelor istorice 2015, aprobate de Ministerul Culturii – publicat în M.O. al României partea I, nr. 113bis./15.02.2016, pentru care proprietarii acestora solicită scutiri de la plata impozitului pe clădiri;
5. clădirile și terenurile situate în zona centrală a municipiului Târgu Mureş sau în zona limitrofă centrului istoric al municipiului;
6. clădirile și terenurile verificate de către personalul cu atribuţii de control din cadrul Direcţiei Poliţia Locală Târgu Mureş cu atribuţii în domeniul disciplinei în construcţii, în urma controalelor efectuate pe teren, inclusiv la sesizările cetăţenilor.
7. Prin clădiri neîngrijite se înțeleg acele clădiri care sunt într-o stare avansată de degradare sau de paragină, sunt insalubre, au faţade nereparate, necurăţate, netencuite sau nezugrăvite, au geamuri sparte sau alte situaţii de asemenea natură.
8. Se încadrează în categoria clădirilor neîngrijite clădirile care:
* au tencuială degradată, prezintă porţiuni de tencuială ce pot să cadă, se desprind şi/sau sunt puternic umede, tencuială degradată;
* au zugrăveală exfoliată şi/sau decolorată peste 30% din suprafaţă;
* au elemente de tâmplărie lipsă sau materialele componente sunt puternic deteriorate şi deformate ;
* pereții prezintă crăpături de dimensiuni mari, au structură slăbită şi/sau deformată sau prezintă elemente lipsă pe suprafeţe mai mari;
* au coşuri de fum cu cărămizi desprinse, care prezintă risc de cădere sau au elemente din lemn rupte şi/sau lipsă și prezintă deformări majore ale structurii şarpantei;
* au elemente decorative desprinse, care prezintă risc de cădere;
* au elemente de tâmplărie lipsă sau materialele componente sunt puternic deteriorate şi deformate;
* au jgheaburi şi burlane deteriorate în totalitate sau lipsă (chiar şi parţial);
* la nivelul acoperișului învelitoarea lipseşte şi/sau este degradată major sau coamele sunt neetanşe.
1. Prin terenuri neîngrijite se înțeleg acele terenuri care sunt în stare de paragină, sunt acoperite de buruieni, sunt părăsite/abandonate, insalubre. De asemenea întră în această categorie și terenurile pe care sunt abandonate deșeuri din construcții, vegetale, gunoaie, cadavre de animale sau orice tip de depozitări necontrolate.
2. **Procedura privind stabilirea impozitului majorat pentru clădirile și terenurile neîngrijite**

1. În vederea punerii în aplicare a procedurii, se împuternicesc angajaţii cu atribuţii de control din cadrul Direcţia Poliţia Locală Târgu Mureş, care vor identifica clădirile și terenurile neîngrijite, vor executa fotografii și vor identifica proprietarii clădirilor. Modelul Fișei de identificare vizuală a clădirii/terenului va fi stabilită prin Decizie emisă de directorul Direcției Poliția Locală Târgu Mureș.

2. În situaţia în care Direcţia Poliţia Locală Târgu Mureş nu a putut identifica proprietarul clădirii, va solicita Direcţiei Fiscale Locale Târgu Mureș identificarea proprietarului/proprietarilor clădirii.

3. Direcţia Poliţia Locală Târgu Mureş va emite o ”Somaţie” (conform Anexei nr. 1) proprietarului/proprietarilor imobilului, prin care se va solicita remedierea degradărilor constatate.

În somație se va preciza și termenul în care degradările constatate trebuie remediate.

La acordarea termenului, în care trebuie executate lucrările de remediere, se va avea în vedere gradul de degradare al clădirii sau al terenului precum și marja de timp necesară obținerii anumitor autorizații (construcții, etc).

4. Persoanele fizice se somează la adresa de domiciliu.

În cazul persoanelor fizice reşedinţa va fi considerată domiciliu, când domiciliul nu este cunoscut, iar în lipsă de reşedinţă, persoana fizică este considerată că domiciliază la locul ultimului domiciliu cunoscut.

5.Persoanele juridice se somează la sediul social, iar în cazul celor aflate în proceduri speciale, la administratorul judiciar, respectiv la administratorul special.

6. În situația în care imobilul este tip ”curte” cu mai multe apartamente/locuințe, se somează locatarul care are în proprietate fațada clădirii. În situația în care nu se poate identifica un astfel de proprietar se vor soma toți proprietarii care au imobile la respectivul număr administrativ. Se vor avea în vedere prevederile OG nr.21/2002, privind gospodărirea localităţilor urbane şi rurale.

În acest caz, impozitul majorat se va aplica la toți proprietarii de la respectivul număr administrativ.

1. În situaţia în care pe parcursul anului respectiv proprietarul clădirii sau al terenului îşi îndeplineşte obligaţiile menţionate în somaţie, acesta va notifica Direcţia Poliţia Locală, în vederea deplasării la faţa locului şi constatării situaţiei de fapt .
2. Reprezentantul Direcţiei Poliţia Locală se va deplasa la imobil împreună în vederea întocmirii şi semnării împreună cu proprietarul imobilului, a unui ”Proces verbal de conformitate” (conform Anexa nr.2 ), în care se va menţiona îndeplinirea în totalitate a măsurilor dispuse .
3. Dacă după expirarea termenului acordat în ”Somaţie”, proprietarul clădirii sau al terenului nu înştiinţează Direcţia Poliţia Locală, asupra îndeplinirii măsurilor dispuse, reprezentantul Direcţiei Poliţia Locală va proceda la verificarea imobilului, în termen de 15 de zile de la data până la care obligaţia trebuia adusă la îndeplinire.
4. Dacă proprietarul clădirii/terenului **nu a efectuat** lucrările de întreţinere/îngrijire necesare, în termen de 15 de zile de la data până la care obligaţia trebuia adusă la îndeplinire, Direcţia Poliţia Locală va încheia o ”Notă de constatare”, însoţită de un material fotografic, în care va fi consemnat faptul că nu au fost luare măsurile dispuse prin somație. Modelul Notei de constatare a clădirii/terenului va fi stabilită prin Decizie emisă de directorul Direcției Poliția Locală Târgu Mureș .
5. În termen de 5 zile lucrătoare de la data întocmirii, Direcţia Poliţia Locală va transmite Direcţiei Fiscale Locale Târgu Mureș, ”Nota de constatare”, somația și materialul fotografic.
6. Pe baza documentelor transmise de către Direcţia Poliţia Locală, Direcţia Fiscală Locală Târgu Mureș, va întocmi un raport de specialitate, privind propunerea de adoptare a unei hotărâri de consiliu local cu caracter individual, de majorare a impozitelor pentru clădirile sau terenurile neîngrijite.
7. În cazul ”Notelor de constatare” și a documentației aferente, trimise Direcţiei Fiscale Locale Târgu Mureș până la data de 30 noiembrie propunerile de adoptare a unei hotărâri de consiliu local cu caracter individual, de majorare a impozitelor pentru clădirile sau terenurile neîngrijite se vor supune aprobării în cursul lunii decembrie.
8. Majorarea impozitelor clădirilor sau terenurilor se va aplică începând cu data de 1 ianuarie a anului următor adoptării hotărârii.
9. După aprobarea de către Consiliul Local a hotărârii, Direcţia Fiscală Locală Târgu Mureș va opera în evidenţele fiscale, majorarea impozitelor clădirilor sau terenurilor şi va comunica actul administrativ fiscal proprietarilor acestora.
10. În cazul în care proprietarul nu va notifica în scris Direcția Poliția Locală despre remedierea situației imobilului, cu dovezi în acest sens, impozitul majorat se va aplica și în anii fiscali următori, la nivelul cotelor de majorare stabilite prin hotărâri anuale ale consiliului local, până la remedierea degradărilor constatate.
11. Pentru anul 2025 impozitul pe clădire sau impozitul pe teren se va majora, cu până la 200% în cazul proprietarilor care au fost somați în perioada 2020 – 2024 și nu au dat curs solicitărilor. Propunerile de adoptare a unei hotărâri de consiliu local cu caracter individual, de majorare a impozitelor pentru clădirile sau terenurile neîngrijite pentru anul 2025 se vor supune aprobării până la da de 31 ianuarie 2025. Direcția Poliția Locală Târgu Mureș este instituția abilitată să efectueze verificările în acest sens, și să stabilească pe plan intern, procedura de verificare și calendarele/graficele corespunzătoare privind derularea acțiunilor care trebuie întreprinse.
12. Majorarea impozitelor anuale, în cazul în care proprietarul clădirii/terenului **nu a efectuat** lucrările de întreţinere/îngrijire necesare se va face astfel:
* în primul an cu până la 200%
* în anul al doilea cu până la 300%
* în anul al treilea cu până la 400 %
* începând cu anul al cincilea și până la efectuarea lucrărilor cu până la 500%
1. Fac excepţie de la majorarea impozitului pentru clădirile/terenurile neîngrijite proprietarii care deţin autorizaţie de construire/desfiinţare valabilă, în vederea construirii/renovării/demolării/amenajării clădirii/terenului şi au anunţat la Inspectoratul de Stat în Construcţii şi la autoritatea publică locală începerea lucrărilor și termenul de execuție efectiv și exigibil.
2. Majorarea impozitului pe clădiri/teren în cazul clădirii neîngrijite şi/sau al terenului neîngrijit nu înlocuieşte sancţiunile şi nici nu exonerează de răspundere în ceea ce priveşte aplicarea prevederilor:

- Ordonanţei Guvernului nr. 21/2002 privind gospodărirea localităţilor urbane şi rurale, aprobate cu modificări şi completări prin Legea nr. 515/2002;

 - art. 75 din Legea fondului funciar nr. 18/1991, republicată, cu modificările şi completările ulterioare;

 - oricăror altor reglementări în această materie.

**Anexa nr. 1**

**ROMÂNIA**

**JUDEŢUL MUREŞ**

 **MUNICIPIUL TÂRGU MUREŞ**

**DIRECŢIA POLIŢIA LOCALĂ TÂRGU MUREŞ**

 **Operator de date înregistrat la A.N.S.P.D.C.P.sub nr. 21134/2011**

Str. Gh. Doja nr. 9, 540015 – Târgu Mureş

Tel./ Fax.: 0265 – 250.760, e-mail: politialocala@tirgumures.ro

 **Somație**

Nr.\_\_\_\_\_\_\_\_\_din data \_\_\_\_\_\_\_\_\_\_\_\_\_

**Către,**

 **Nume și Prenume (denumire Persoană Juridică)**

 **Adresă (Sediul social)**

În temeiul :

* art.489 alin.(5)-(8) din Legea nr.227/2015 privind Codul Fiscal ;
* art.9 lit.a)-c),e), si art.10 lit.’’a) , b), i) din Ordonanta Guvernului nr. 21/2002 privind gospodărirea localităţilor urbane si rurale;
* HCL Târgu Mureș nr. \_\_\_\_\_\_\_/\_\_\_\_\_\_\_\_\_ privind \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prin prezenta vă punem în vedere ca până la data de **\_\_\_\_\_\_\_\_\_\_\_\_\_\_\_\_ a anului curent** să procedati la luarea următoarelor măsuri de salubrizare și punere sub siguranță a clădirii/terenului, situate în Târgu Mureș, strada/bulevardul \_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_\_\_\_\_\_\_\_\_, județul Mureș, împrejurare despre care veți informa Direcția Poliția Locală Târgu Mureș, la nr. de telefon 0265-250760 sau la adresa de e-mail: *amenzi\_constructii@yahoo.com.*

 Măsuri dispuse (\* se preiau cele din fisa de evaluare):

-

-

-

Semnaturi,

Agent Constatator Director Executiv

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Nerespectarea termenului și a măsurilor dispuse prin prezenta somație, atrage după sine aplicarea prevederilor legislației specifice în domeniu, respectiv majorarea impozitului pe clădire cu până la 500% potrivit art. 489 alin.5 din Legea nr. 227/2015 privind Codul fiscal.

**Anexa nr. 2**

**ROMÂNIA**

**JUDEŢUL MUREŞ**

 **MUNICIPIUL TÂRGU MUREŞ**

**DIRECŢIA POLIŢIA LOCALĂ TÂRGU MUREŞ**

**Operator de date înregistrat la A.N.S.P.D.C.P.sub nr. 21134/2011**

Str. Gh. Doja nr. 9, 540015 – Târgu Mureş

Tel./ Fax.: 0265 – 250.760, e-mail: politialocala@tirgumures.ro

**Proces- verbal de conformitate**

 Încheiat azi \_\_\_\_\_\_\_\_\_\_\_ , în conformitate cu prevederile art. 489 , alin.(5)-(8) din Legea nr. 227/2015 cu privire la Codul fiscal, și cu punctul 168 din Normele metodologice de aplicare a Legii nr.227/2015.

 În scopul verificării îndeplinirii măsurilor prevăzute în somația nr. \_\_\_\_\_\_/\_\_\_\_\_\_\_\_\_, ne-am deplasat la proprietatea d-lui/d-nei/PJ \_\_\_\_\_\_\_\_\_\_\_\_\_\_\_\_ din Municipiul Târgu Mureș, str. \_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_\_\_\_\_,

și am constatat următoarele :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

drept pentru care am încheiat prezentul proces-verbal in 2 exemplare.

Agent Constatator Poliția Locală Proprietar,

Numele și prenumele \_\_\_\_\_\_\_\_\_\_\_\_\_\_\_\_ Numele și prenumele \_\_\_\_\_\_\_\_\_\_\_\_\_\_\_\_ Semnătura\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_